Hebrenjtë në Shtetet e Bashkuara
Hebrenjtë shqetësohen pas një ankete që tregon se praktikimi i besimit fetar ndëmjet të rinjve është në rënie
Një anketë e fundit e hebrenjve amerikanë tregon se ata janë në rënie si përqindje e popullsisë dhe nuk po i ndjekin ritet fetare në mënyrë strikte. Ndërkohë që disa hebrenj shqetësohen rreth asimilimit, kultura e tyre respektohet shumë në Shtetet e Bashkuara. Këta rabij ndezën një menorah pranë Shtëpisë së Bardhë gjatë Hanukkahs kohët e fundit. Një grup i Forcave Ajrore të Shteteve të Bashkuara interpretoi një këngë për festën dhe një anëtar hebre i kabinetit përcolli përshëndetje nga presidenti. Moti i akullt nuk e shuajti dëshirën e hebrenjve të cilët besojnë se ky vend i ka trajtuar më mirë se shumica e të tjerëve, që nga kohërat e lashta. Ky simbol hebre pas Shtëpisë së Bardhë është edhe një tregues i pranimit në Amerikë të këtij besimi të persekutuar për kohëra të gjata. Por shumë hebrenj ende kanë ndjenjën e dobësisë, dhe një sondazh i fundit ka ndezur shumë debate. Në një qendër komuniteti lokal, drejtori i sondazhit të Qendrës Kërkimore Pew tha se ka më të ngjarë që pjesëmarrësit e rinj ta konsiderojnë judaizmin si identitet kulturor dhe nuk janë aq të gatshëm të shkojnë në tempuj ose të përkrahin Izraelin. Ai tha gjithashtu se më shumë se gjysma e hebrenjve në Amerikë po martohen me njerëz të besimeve të tjera. Zoti Cooperman tha se rezultatet kanë alarmuar shumë hebrenj. Por edhe pse hebrenjtë përbëjnë vetëm dy përqind të popullsisë, nënpresidenti Joe Biden – vetë katolik – i përgëzoi ata kohët e fundit sepse përbëjnë një të tretën e fituesve amerikanë të çmimit Nobel. Zoti Copperman thotë se ata admirohen nga pothuajse të gjithë grupet fetare në Shtetet e Bashkuara. Megjithatë, prezantime si ky e frikësojnë Heidi Lamar-in. Ajo beson se degët liberale të fesë së saj nuk kanë të ardhme. Sondazhi i jep një mësim të ndryshëm rabiut konservator Marvin Bash. Violinistja Miri Ben-Ari mund të jetë një shembull tjetër i arritjes së hebrenjve në amerikë, por këta rabinë besojnë se feja, dhe jo kultura, do ta ruajnë besimin e tij.